Държавен вестник, бр. 63, 2008 г., стр. 14

С Т Р .  14
Д Ъ Р Ж А В Е Н   В Е С Т Н И К
Б Р О Й  63
Член 7
Срокове
(1) Заявлението за обратно приемане тряб-
ва да бъде подадено пред компетентните ор-
гани на замолената договаряща страна в срок
не по-късно от 6 месеца, след като молещият
орган е получил информация за неразрешено
пребиваване на гражданин на трета страна или
лице без гражданство. При наличие на зако-
нови или фактически пречки за подаване на
молбата навреме срокът може да бъде удъл-
жен при поискване, но само до отстраняване-
то на пречките.
(2) На молба за обратно приемане трябва
да бъде даден отговор без ненужно забавяне и
във всички случаи не по-късно от един месец;
при отхвърляне на молба за обратно приема-
не трябва да бъдат посочени причините за
това. Отговорът на молбата за обратно прие-
мане на дадено лице трябва да съдържа дан-
ните, посочени в приложения № 8 и 11 на тази
спогодба. Срокът за отговор започва да тече
от датата на получаване на молбата за обрат-
но приемане. От момента на изтичане на този
срок трансферът се счита за одобрен. В слу-
чай на законови или фактически пречки за
даване на отговор навреме при поискване
срокът се удължава с един месец, но само до
отстраняването на пречките.
(3) Компетентният орган на молещата до-
говаряща страна на основата на положите-
лен отговор на молба за обратно приемане
на лице и след издаването на документ за
пътуване изпраща уведомление за връщане-
то на лицето съгласно приложения № 9 и 12
не по-късно от 7 дни преди датата на плани-
раното връщане.
(4) След като е бил даден положителен отго-
вор или когато е подходящо, след изтичане на
едномесечния срок, лицето се трансферира без
ненужно забавяне и най-късно в рамките на 3-
месечен срок. При подаване на заявление от
страна на молещата договаряща страна срокът
може да бъде удължен за времето, необходимо
за премахване на правните или фактическите
пречки.
Член 8
Условия за трансфер и начини на транспор-
тиране
(1) Връщането се извършва по въздушен път.
Връщането по въздушен път не е ограничено до
използването на национални превозвачи или
служители по сигурността на молещата догова-
ряща страна и може да се извърши както с ре-
довни, така и с чартърни полети.
(2) Граничните контролно-пропускателни
пунктове, които трябва да бъдат използвани в
изпълнение на тази спогодба, са изброени в
приложение № 2.
Член 9
Принципи на транзитиране
(1) Замолената договаряща страна разреша-
ва транзитното преминаване през нейната те-
ритория на граждани на трети страни и лица
без гражданство по молба на молещата догова-
ряща страна, ако са осигурени по-нататъшното
пътуване в други държави на вероятно транзит-
но преминаване и обратното приемане от дър-
жавата—крайна цел на пътуването.
(2) Договарящите страни се стремят да ог-
раничават транзитното преминаване на граж-
дани на трети страни и лица без гражданство до
случаи, в които тези лица не могат да бъдат
върнати директно в държавата—крайна цел на
пътуването.
(3) Транзитно преминаване може да бъде
отказано от замолената договаряща страна:
a) ако гражданин на трета страна или лице
без гражданство са подложени на риск от изте-
зание, нечовешко или унизително отношение,
смъртна присъда, преследване по причини, ос-
новаващи се на неговата/нейната раса, религия,
националност, принадлежност към определена
социална група или политически възгледи;
б) поради причини, свързани с обществено-
то здраве, националната сигурност, обществе-
ния ред или други национални интереси.
(4) Договарящите страни могат да анулират
всяко издадено разрешение, ако обстоятелст-
вата, посочени в ал. 3, възникнат впоследствие
или се явят по начин, който да попречи на дейс-
твията по транзитното преминаване, или ако
по-нататъшното пътуване във вероятни тран-
зитни държави или обратното приемане в дър-
жавата—крайна цел на пътуването, вече не са
гарантирани.
Член 10
Транзитна процедура
(1) Молбата за транзитно преминаване тряб-
ва да бъде подадена до компетентните органи в
писмена форма и да съдържа следната инфор-
мация:
a) вида на транзитно преминаване (по въз-
дух, суша или море), вероятни други транзит-
ни държави и планирана крайна цел на пъту-
ването;
б) данни за съответното лице (например име,
фамилия, дата на раждане, ако е възможно—
място на раждане, националност, вид и номер
на документа за пътуване);
в) предвиден гранично-пропускателен пункт,
време на трансфера и вероятно използване на
ескорт;
г) декларация от страна на молещата дого-
варяща страна, че изискванията съгласно чл. 9,
ал. 2 са изпълнени и че не са известни причини
за отказ по силата на чл. 9, ал. 3.
Формулярът, който да бъде използван при
молби за транзитно преминаване, се съдържа в
приложение № 13 към тази спогодба.